אפריקה שמדרום לסהרה

אפריקה שמדרום-לסהרה (באנגלית: Sub-Saharan Africa בתרגום: אפריקה הסאב-סהרית) הוא מושג שנהוג לכנות בו את האזורים המצויים מדרום למדבר סהרה באפריקה, או את המדינות באזורים אלו, ומבדיל אותן ממדינות צפון אפריקה, האמידות יותר אם כי באופן יחסי. לצד מונח זה קיים מושג דומה המופיע בעיקר בהקשרים גאוגרפיים, אפריקה הדרומית. האוכלוסייה הכוללת של אפריקה מדרום לסהרה עומדת על 1,137,938,708 בני אדם. אזור אפריקה שמדרום לסהרה כולל 49 מדינות, משתרע על שטח של 24.3 מיליון קמ"ר, וחוצה ארבעה אזורי זמן. הביטוי התקבל בשימוש באנגלית בשנות ה-60 של המאה העשרים, והחליף בהדרגה את הכינוי שהיה נהוג בשפות רבות "אפריקה השחורה", כינוי שהתייחס בעיקר לצבע עורם הכהה של מרבית תושבי היבשת (להבדיל מאוכלוסיית אפריקה הצפונית, שרובם ערבים וברברים, ובעלי צבע עור שחום ובהיר), אך גם לעובדה שחלקים ממנה טרם נחקרו ומופו על ידי חוקרים מערביים עד לאותה עת. למרות התקינות הפוליטית לכאורה, יש המבקרים את הביטוי האנגלי כאשר הוא עוסק במדינות ולא במאפיינים הגאוגרפיים-פיזיים של האזור. הביקורת נעוצה, בין השאר, במשמעות המילולית של Subsahara - "מתחת לסהרה", שלטענת המבקרים מנציחה את ההשקפה הקולוניאליסטית שלפיה אפריקה, תושביה ותרבויותיהם נמצאים במקום נחות בהשוואה לשאר העולם, ותרומתם לציוויליזציה העולמית נחותה. למרות הביקורת, הביטוי השתרש ונכנס לשימוש נרחב בתחומי הגאופוליטיקה, הכלכלה, הגאוגרפיה, האקלים ועוד. ארגונים בינלאומיים רבים מתייחסים לאפריקה שמדרום לסהרה כאל יחידה אזורית בשם אפריקה הלא-ים תיכונית (Non-Mediterranean Africa) נפרדת מצפון אפריקה, כשחלקה הצפוני של היבשת נודעת בזיקה רבה יותר למזרח התיכון, לאגן הים התיכון, ולדרום אירופה. אוגנדה אוגנדה בורונדי בורונדי טנזניה טנזניה מדגסקר מדגסקר סיישל סיישל קניה קניה רואנדה רואנדה בורקינה פאסו בורקינה פאסו בנין בנין גאנה גאנה גינאה גינאה גינאה ביסאו גינאה ביסאו גמביה גמביה חוף השנהב חוף השנהב טוגו טוגו כף ורדה כף ורדה ליבריה ליבריה ניז'ר ניז'ר סנגל סנגל סיירה לאון סיירה לאון סנט הלנה סנט הלנה (שייכת לממלכה המאוחדת) גינאה המשוונית גינאה המשוונית גבון גבון סאו טומה ופרינסיפה סאו טומה ופרינסיפה קמרון קמרון הרפובליקה המרכז-אפריקאית הרפובליקה המרכז-אפריקאית הרפובליקה של קונגו הרפובליקה של קונגו הרפובליקה הדמוקרטית של קונגו הרפובליקה הדמוקרטית של קונגו (לשעבר זאיר) אנגולה אנגולה בוטסואנה בוטסואנה דרום אפריקה דרום אפריקה זימבבואה זימבבואה זמביה זמביה לסוטו לסוטו מאוריציוס מאוריציוס מוזמביק מוזמביק מלאווי מלאווי נמיביה נמיביה אסוואטיני אסוואטיני ראוניון ראוניון (שייכת לצרפת) אריתריאה אריתריאה אתיופיה אתיופיה דרום סודאן דרום סודאן מאלי מאלי ניגריה ניגריה סומליה סומליה צ'אד צ'אד להלן טבלה המציגה את ההתפלגות הדתית באפריקה שמדרום לסהרה לפי אחוזים ומספרים מוחלטים: נכון ל-2011, מגפת האיידס שוררת ברוב אזור זה, ונשאי נגיף ה-HIV במדינות באפריקה שמדרום לסהרה מהווים כשני שלישים מתוך כלל נשאי ה-HIV בעולם. שיעור החולים והנשאים הגדול ביותר נמצאים במזרחה ובפרט בחלקה הדרומי של יבשת אפריקה. הנשאות שכיחה במדינות אלו שביבשת: בוטסואנה, לסוטו, מלאווי, מוזמביק, נמיביה, דרום אפריקה, אסוואטיני (סווזילנד), זמביה, זימבבואה, קניה, אריתריאה, דרום סודאן וסודאן, בהן אחוז הנשאים נע בין כ-3% למעל ל-10% מאוכלוסייתן. מדבר סהרה סאהל איידס באפריקה שמדרום לסהרה מלריה באפריקה שמדרום לסהרה מדיה וקבצים בנושא אפריקה שמדרום לסהרה בוויקישיתוף אפריקה, דרומית לסהרה, דף שער בספרייה הלאומית Subsaharan Africa - an overview | ScienceDirect Topics, www.sciencedirect.com Wayback Machine, web.archive.org, ‏2022-09-11 Ayesha B.M. Kharsany, Quarraisha A. Karim, HIV Infection and AIDS in Sub-Saharan Africa: Current Status, Challenges and Opportunities, The Open AIDS Journal 10, 2016-04-08, עמ' 34–48 doi: 10.2174/1874613601610010034 UNAIDS Gap Report, 2014, p. 28 https://www.unaids.org/sites/default/files/media_asset/UNAIDS_Gap_report_en.pdf